
Narva 6. Kooli hoolekogu moodustamine

1. Asjaolud ja menetluse käik

Hoolekogu on alaliselt tegutsev organ, kelle ülesanne on kooli õpilaste, pedagoogide, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine. Hoolekogu täidab talle seadustes ja nende alusel pandud ülesandeid ning teeb kooli pidajale ettepanekuid kooliga seotud küsimuste paremaks lahendamiseks. 
Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ alusel valiti uued asutuse hoolekogu liikmed. Uus hoolekogu koosseis esitati kinnitamiseks 11.11.2013 kirjaga nr 2.1-14/65.
Ühe asutusena tegutseva põhikooli ja gümnaasiumi hoolekogu koosseisu kuulub kooli pidaja esindaja, vähemalt kaks õppenõukogu esindajat (kellest üks esindab põhikooli ja teine gümnaasiumi õpetajaid), nii põhikooli- kui ka gümnaasiumiõpilaste vanemate esindajad, vilistlaste ning kooli toetavate organisatsioonide esindajad (kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust ja nemad ei tohi kuuluda koolitöötajate hulka), õpilasesinduse olemasolul selle nimetatud esindaja ning õpilaste esindaja.

Narva 6. Kool on munitsipaalkool. Munitsipaalkooli pidajaks on linn. Seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu. Narva Linnavolikogu on 10.02.2011 otsusega nr 15 valinud kooli pidaja esindajaks Narva 6. Kooli hoolekogusse Anna Kovalenko.
2. Õiguslikud alused

Põhikooli- ja gümnaasiumiseaduse § 73 lõike 1 kohaselt moodustatakse hoolekogu ja kehtestatakse selle töökord kooli pidaja kehtestatud korras.
Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ § 3 lõike 4 alusel moodustab hoolekogu Narva Linnavalitsus korraldusega.
3. Otsus

3.1. Moodustada Narva 6. Kooli (registrikood 75008657) hoolekogu koosseisus:
Anna Kovalenko

- kooli pidaja esindaja

Natalja Fatejeva

- õppenõukogu esindaja (põhikooli õpetajate esindaja)
Natalja Šubina    

- õppenõukogu esindaja (põhikooli õpetajate esindaja)
Irina Uskova
              
- õppenõukogu esindaja (gümnaasiumi õpetajate esindaja)
Jelizaveta Petrova

- õpilasesinduse nimetatud esindaja

Artur Baglai


- õpilaste esindaja
Aleksandr Mjassojedov
- kooli toetavate organisatsioonide esindaja
Aleksandra Rezunkova
- põhikooliõpilaste vanemate esindaja
Irina Osis


- põhikooliõpilaste vanemate esindaja
Julia Koltsova


- gümnaasiumiõpilaste vanemate esindaja
Vladimir Tšerdakov

- gümnaasiumiõpilaste vanemate esindaja
Anton Ossipovski

- vilistlaste esindaja
Ala Vislauskaya

- vilistlaste esindaja

4. Rakendussätted 

4.1 Tunnistatakse kehtetuks Narva Linnavalitsuse 09.01.2013. a korraldus nr 32-k „Narva 6. Kooli hoolekogu moodustamine“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Korraldus jõustub seadusega sätestatud korras.

Natalja Šibalova
Abilinnapea linnapea ülesannetes

